stanford-oval/wikipedia huggingface dataset:
כתובת זכור
הטקסט ותעתיקו לעברית > מקור

הצד הקדמי:
[נ]צבא זי שם זכר מלכ[ ח]מת ולעש לאלור[ מראה]

[א]נה זכר מלכ חמת ולעש אש ענה אנה ו[חצל]

[נ]י בעלשמינ וקם עמי והמלכני בעלשמ[ינ על]

[ח]זרכ והוחד עלי ברהדד בר חזאל מלכ ארמ ש[ב-

-עת] עשר מלכנ ברהדד ומחנתה וברגש ומחנתה ו[מ-

-לכ] קוה ומחנתה ומלכ עמק ומחנתה ומלכ גרג[מ]

[ומח]נתה ומלכ שמאל ומ[חנת]ה ומלכ מלז [ומ]ח[נתה...]

[...] שבע[ת עשר מלכנ]

[ה]מו ומחנות המ ושמו כל< >מלכיא< >אל מצר על חזר[כ]

והרמו שר מנ שר< >חזרכ והעמקו חרצ< >מנ חר[צה]

ואשא ידי אל בעלש[מי]נ ויענני< >בעלשמי[נ ויד-

-בר] בעלשמינ אלי [ב]יד חזינ וביד עדדנ[ ויאמר ]

[לי ]בעלשמינ אל תזחל כי אנה המל[כתכ ואנה]

[אק]מ עמכ ואנה אחצלכ מנ כל [מלכיא אל זי]

מחאו עליכ מצר ויאמר ל[י בעלשמינ...]

כל מלכיא אל זי מחאו[...]

[...] ושורא זנה ז[...]
הצד השמאלי:
[...] חזרכ[ ]ק[...]

[...]לרכב [ו]לפרש

[...]מלכה בגוה אנ-

[-ה בני]ת חזרכ והוספ-

[-ת לה] אית כל מחנת

[...]א ושמתה מל[...]

[...]תה א[...]

[...]חסניא אל[ ]בכל גב[לי]

[ב]נית< >בתי אלהנ בכ[ל א-

-רק]י ובנית אית [...]

[...] אית אפש ו[...]

[...]יא בית [...]

[... ו]שמת קדמ [אל-

-ור ] נצבא זנה וכ[תב-

-ת ב]ה אית[ ]אשר ידי

[... מ]נ יהגע אית אש[ר]

[ידי] זכר מלכ חמ[ת ול-]

-עש מנ נצבא זנה[ ]ומ[נ]

[י]הגע נצבא זנה מנ [ק-

-ד]מ אלור ויהנסנה מ[נ]

[אש]רה או מנ ישלח ב-

[...]תה[...]

[... בע]לשמינ ואל-

[-ור ו...] ושמש ושחר

[...] ואלהי שמי[נ]

[ואלה]י ארק ובעל< >ע-

[...]אשא ואית

[...]ש[ ]שה
הצד הימני:
[...]

שמ[ ]זכר ושמ[...]
הטקסט ותעתיקו לעברית > תעתיק לעברית מודרנית

הצד הקדמי:
מצבה זו שׂם זכור מלך חמת ולעש לאלור [...]. אני זכור מלך חמת ולעש. איש עני אני (הייתי) ואספני בעל-שמיים וקם עמי, והמליכני בעל-שמיים על חדרך. ואסף עלי בר-הדד בן חזאל מלך ארם שבעה עשר מלכים: בר-הדד ומחנהו, וברגש ומחנהו, ומלך קוה ומחנהו, ומלך עמק ומחנהו, ומלך ומלך גרגם ומחנהו, ומלך שמאל ומחנהו, ומלך מלז ומחנהו [...] שבעה עשר מלכים, הם ומחנותיהם. ושמו כל המלכים האלה מצור על חדרך, והרימו חומה (גבוהה) מחומת חדרך, והעמיקו חריץ מחריצה (חפרו חפיר עמוק יותר מחפיר חדרך). ואשא ידי אל בעל-שמיים ויענני בעל-שמיים, וידבר בעל-שמיים אלי ביד חוזים וביד עדדים (נביאים?), ויאמר לי בעל-שמיים: "אל תירא כי אני המלכתיך, ואני אקום עמך ואני אחלצך מן כל המלכים האלה ששמו עליך מצור". ויאמר לי [בעל-שמיים: "...] כל המלכים האלה ששמו [...]".
צד שמאל:
חדרך [...] לרכב ולפרש [...] אני בניתי חדרך והוספתי לה את כל מחנותיה [...] הביצורים בכל גבולי. בניתי בתי אלוהים בכל ארצי ובניתי את [...] את אפש ו[...] בית [...] ושמתי לפני אלור (את) המצבה הזו וכתבתי בה את אשר ידי [עשו...]. מי ייגע באשר (עשו) ידי מלך חמת ולעש מהמצבה הזו ומי ייגע במצבה הזו מלפני אלור ויהרוס אותה [...] בעל-שמיים ואלור ו[...] ושמש ושחר [...] ואלוהי שמיים ואלוהי ארץ ובעל [...] אשא ואת [...]
צד ימין:
[...] שם זכור ושם [...]
ראו גם

רשימת כתובות כנעניות וארמיות
הערות שוליים

1 2  he Zakkur Inscription עמ' 307
↑  בוסתנאי עודד, "הצלת ירושלים מידי סנחריב : הרקע לסיפור הנס" באתר מטח
↑  The Aramaeans in Ancient Syria, נערך על ידי Herbert Niehr עמ' 169
↑  Herbert Donner, Wolfgang Röllig, Kanaanäische und aramäische Inschriften, Band II: Kommentar, Otto Harrassowitz, 1964, עמ' 207
אזבסטוזיס

| --- | --- |

 תחום:  רפואת ריאות 
 תסמינים:  קוצר נשימה 
 קישורים ומאגרי מידע
 eMedicine:  352900 
 MeSH:  D001195
 סיווגים
 ICD-10:  J61 
 ICD-11:  CA60.2 
 
אזבסטוזיס היא מחלת ריאה מקבוצת אבקת הריאות שנמצאה לראשונה בעובדי מספנה, האזבסטוזיס נגרם כתוצאה מצלקות על גבי רקמת הריאה שנגרמות בגלל ניסיון גוף האדם להיפטר מחלקיק האזבסט על ידי מסיסותו בחומצה.
דרך פעולה זו אינה עוזרת. הרקמה המצולקת נעשית מקיפה ורבה במידה שבסופו של דבר, גורמת לנזק בלתי הפיך לריאה והפסקת פעולותיה. למחלת האזבסטוזיס לוקח בין 10–30 שנה להתפתח בגוף האדם.
עד סוף שנות ה-90 אזבסט היה חומר שכיח בבניה (ב-20 השנים האחרונות של המאה ה-20 הצטמצם דרמטית השימוש בחומר זה). סיבי האזבסט הם סיליקטים המייצרים סיבים שגורמים לנזקים משמעותיים. ניתן לזהות סיבי אזבסט זהובים, עטופי ברזל, בשטיפה ברונכיאלית - חלק מהסיבים פיברוגניים יותר, וחלק פחות (סיבים מסוג amphibole מסוכנים וקרצינוגניים יותר- סיבי ברזל, לעומת סיבים מסוג chrisotile אשר עשויים מגנזיום-סיליקאט). הסיבים מעודדים הפרשה של רדיקלים חופשיים על ידי תאי הדלקת וכך מעלים סיכוי להתפתחות מחלות שונות.
מחלת האזבסטוזיס מתאפיינת בפיברוזיס אינטרסטיציאלית דיפוזית, המאופיין בגופיפי אזבסט- אלו הם גופיפים סיביים, חומים ומוארכים, בהם שקע חומר חלבוני וברזל. בדומה לסיליקוזיס, המקרופאגים מנסים לבלוע את סיבי האזבסט ומשחררים מתווכים כימיים הגורמים לתגובות דלקתיות, אולם בעוד שבסיליקוזיס יש פתולוגיה נודולרית של קשריות, באזבסטוזיס התמונה היא דיפוזית.
ראו גם

אבקת הריאות
סיליקוזיס
אלומינוזיס
הערות שוליים

↑  Learn About Asbestos
↑  Asbestos Lung Disease
| --- | --- |
בקרת זהויות :  NLI: 987007295771405171  BnF: cb11957975z (data)  GND: 4143199-6  LCCN: sh85008522  NKC: ph872519 
ערך זה הוא קצרמרבנושא מחלות. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איגוד השייט בישראל

| --- | --- |

 ענפי ספורט:  שיט תחרותי
 יושב ראש:  שי בובר
 מנכ"ל:  סמדר פינטוב
 תאריך ייסוד:  1960
 sailing.org.il
איגוד השייט בישראל הוא עמותת ספורט המהווה הגוף היציג של ענף השַיִט מול מוסדות בישראל ובעולם.
האיגוד נוסד בשנת 1960 וכיום מנהלו הכללי סמדר פינטוב. יושב ראש האיגוד הוא שי בובר שנבחר בשנת 2020. תקציב העמותה לשנת 2020 עמד על כ-8.4 מיליון ש"ח, מתוכם כ-7.3 מיליון ש"ח מתקציב המדינה, ועבדו בו כ-11 איש. משרדי העמותה ממוקמים במרכז הספורט הלאומי תל אביב. נכון לשנת 2022, האיגוד מאגד כ-1350 ספורטאים מהם כ-726 ספורטאים פעילים (34% נשים) ב-13 מועדונים. האיגוד עורך כ-70 תחרויות בשנה.
מבנה האיגוד ומטרותיו > מבנה האיגוד

בהנהלת האיגוד 13 חברי ועד מנהל, הפועלים בהתנדבות, ונבחרים על ידי האגודות החברות באיגוד. האיגוד מייצג את ישראל אל מול האיגוד השַיִט הבינלאומי. הנהלת איגוד השייט בישראל והיו"ר נבחרים אחת לארבע שנים באספה כללית מבין נציגי אגודות השַיִט ברחבי הארץ החברות בעמותה, על פי קריטריונים של איכות וכמות, כפי שנקבעו בתקנונים בשנת 1996 לכלל איגודי הספורט. לצד האיגוד פועלות: ועדה מקצועית, ועדת חוקה, ועדת ביקורת, ועדת מנדטים, ועדת ערעורים, ועדת השעיה, ועדה להגשת קובלנה, ועדת כספים וכח-אדם, ועדת תגמול, ועדת מכרזים, ועדה אסטרטגית ורכזי דגמים. לאיגוד נציג בשַיִט עולמי.
מבנה האיגוד ומטרותיו > מטרות האיגוד

פיתוחו וקידומו של ענף השַיִט בישראל תוך ניהול וריכוז השַיִט התחרותי וההישגי.
ארגון וניהול תחרויות לאומיות ובינלאומיות.
הקמת סגלי נבחרות ישראל ושיגורן לתחרויות בינלאומיות.
ייצוג וטיפוח קשרים עם הגופים הבינלאומיים העוסקים בענף השַיִט.
מבנה האיגוד ומטרותיו > עמותות המאוגדות באיגוד בישראל

הפועל נהריה
הפועל זבולון עכו
מועדון השייט חיפה
שחפית זבולון חיפה
הפועל גינוסר/עמותת מגל אל גל
עמותת שַיִט נחשולים
הפועל שדות-ים
מועדון ימי חדרה הפועל
מועדון השַיִט מכמורת עמק חפר
בני הרצליה
הפועל תל אביב מועדון ימי
ספורטאי מכבי אשדוד
המרכז לחינוך וספורט ימי אילת
היסטוריה > לפני קום המדינה

החבל הימי לישראל (חי"ל) שהוקם בשנת 1936 נטל על עצמו שליחות לאומית שמטרתה העמקת התודעה הימית בקרב בני הנוער כדי לייסד תרבות ימית חדשה, וכדי להעמיד, לחנך ולטפח דור של יורדי ים, שחיינים, דייגים ושייטים עבריים. אחרי קום המדינה הוקמה ההתאחדות לספורט, אך החי"ל הפך למוסד גג של אגודות הספורט הימי עד לפירוקו בשנת 1997. האגודות הימיות של תנועות הנוער העבריות כללו את: ימיית הפועל, אגודת יורדי ים זבולון, צופי ים, הפלוגות הימיות של מכבי, אליצור, דגל ציון ובית"ר. תחרות השַיִט הראשונה בין אגודות הספורט נערכה בירקון בשנת 1928, המשכן בשנות ה-40 וה-50 בשיוטי החוף של חי"ל, שיוטים גדולים בשנות ה-60 וה-80 בכינוסי הפועל.
היסטוריה > מיסוד ענף השַיִט

הוועד האולימפי בישראל הוקם בשנת 1951 לקראת המשחקים האולימפיים בהלסינקי פינלנד 1952, רק בשנת 1960 התקבל השַיִט כענף ספורט מוכר על ידי ההתאחדות לספורט. ועדת השַיִט היוותה גוף יציג אל מול הפדרציה הבינ"ל לשַיִט. המעבר לסירות קטנות, שהיו פופולריות ברחבי העולם החל עם הגעת שלוש סירות ההולנדי המעופף שהגיעו לארץ בשנת 1960. חוקי השַיִט הבינלאומיים תורגמו לראשונה לעברית בשנת 1965. בשנת 1995 נרשם איגוד השייט כעמותה בעלת תקנון, במהלך זה התנתק סופית מההתאחדות לספורט ותוקצב ישירות ממשרד הספורט וממועצת הטוטו.
היסטוריה > יושבי ראש האיגוד לדורותיהם

| שם | שנים בתפקיד |  |
| --- | --- | --- |
| יצחק (איציק) אופק (פוקס) | 1960–1962 | ועדת השַיִט |
| חנינא גולדברג | 1962–1978 | ועדת השַיִט |
| שמשון בובר | 1978–1982 | ועדת השַיִט |
| עו"ד דוד לב | 1982–1985 | איגוד השַיִט |
| דורון עזרא | 1985–1989 | איגוד השַיִט |
| יורם קדר | 1989–1992 | איגוד השַיִט |
| אברהם צ'רנינסקי | 1992–1996 | איגוד השַיִט |
| יהודה מעיין | 1996–2012 | איגוד השַיִט |
| גילי אמיר | 2012–2020 | איגוד השַיִט |
| שי בובר | 2020 | איגוד השַיִט |
דגמי כלי השַיִט המתחרים > דגמי בוגרים

| סירות | גלשני IQ | גלשני מצנח |
| --- | --- | --- |
| 470 | iQFOiL 95 | Formula Kite |
| 49er | iQFOiL 85 (נשים) | Fun Board פתוח |
| 49er FX (נשים) |  | Kite Foil פתוח |
לייזר סטנדרט (ILCA7): 
לייזר רדיאל (נשים)(ILCA6): 
קטמרן: 
טופז: 
הערה: הישגי השייטים הישראליים באולימפיאדות, אליפויות עולם (מדליות) ואליפויות אירופה (מדליות) מופיעים בערכי הדגמים
דגמי כלי השַיִט המתחרים > דגמי נוער וילדים

| סירות | גלשני IQ ו-BIC | גלשני מצנח |
| --- | --- | --- |
| 420 | iQFOiL 85 (נוער) | IKA ARROWS |
| לייזר רדיאל (ILCA6) | iQFOiL 85 (קדטים) |  |
| לייזר 4.7 (ILCA 4) | Bic 7.8 |  |
| אופטימיסט בינ"ל | Bic 6.8 |  |
| אופטימיסט ירוקים | Bic 5 |  |
| אופטימיסט פלסטיק | Bic 4 |  |
אופטימיסט דגם אחיד: 
RS FEVA (XL): 
הערה: הישגי השייטים הישראליים באליפויות עולם (מדליות) ואליפויות אירופה (מדליות) מופיעים בערכי הדגמים תוך ציון קטגוריות הגיל (מסומן באות U בתוספת ספרות המציינות כי גילם של המתחרים הוא עד המצוין בספרות).
דגמי כלי השַיִט שהתחרו בעבר

| סירות | גלשנים |
| --- | --- |
הולנדי מעופף - Flying Dutchman: לכנר
פין - Finn: מיסטרל
חרטומן - Snipe: ניל פרייד RS:X
350 (שמשונית) - Mirror: 
שחף:
סוגי תחרויות

תחרות צי (אנ') - (Fleet racing) - שיוט צי הוא מרוץ בו יש מעל 3 כלי שַיִט ומהווה חלק מסדרת שיוטים.
תחרות דו-קרב (אנ') - (Match racing) הוא תחרות בין שני כלי שַיִט. הטקטיקה במרוצי דו-קרב שונה מבשאר השַיִטות כיוון שהצוותים מנסים לאו דווקא לסיים את השיוט במהירות המרבית, אלא לסיים לפני היריב.
תחרות קבוצות (אנ') - (Team racing) - שיוט קבוצתי הוא תחרות בה לרוב משתתפים 2 קבוצות שלכל אחת מהן יש 3 סירות. הטכניקה דומה במקצת לשיוטי דו-קרב אבל נוסף גם המדד של התוצאה הסופית של השיוט.
ניהול תחרות

לקראת כל תחרות, האיגוד ממנה ועדת תחרות הכוללת את המועדון המארח, קברניט תחרות (Race Officer) לכל מסלול וצוות שופטים (Jury). האיגוד מוציא שני מסמכים על-פיהם תתנהל התחרות:
הודעה על התחרות (NOR - Notice of Race).
הוראות שַיִט (SI - Sailing Instructions).
איגוד השַיִט, ועדת התחרות, קברניטי התחרות והשופטים פועלים על פי המסמכים הישימים הבאים:
חוקי תחרויות השַיִט (RRS- The Racing Rules of Sailing) מסדירים את הספורט של תחרות סירות מפרש וגלשנים. הם מתוקנים ומתפרסמים כל ארבע שנים על ידי שַיִט עולמי, ומתורגמים לעברית על ידי איגוד השייט בישראל. המהדורה הנוכחית היא 2021–2024.
כללי הציוד לשַיִט (ERS - The Equipment Rules of Sailing) קובעים את הציוד המשמש בספורט. הם מתעדכנים ומתפרסמים כל ארבע שנים על ידי שַיִט עולמי.
ספר התקדימים של שַיִט עולמי (The Case Book) תומך בכללי התחרויות של השַיִט. ספר התקדימים מפרט פרשנויות של כללי תחרות השַיִט ומספק פרטים על יישום חוקי תחרויות השַיִט על כ-140 תרחישים.
מורי דרך שַיִט עולמי הבאים משמשים לניהול התחרות: "מדריך לקברניט תחרות" (Race Management Manual), "כללי המדיניות לתחרות" (Race Management Policies for World Sailing Events) ו"הוראות הדגם (Class Rules)".
גלריית הדגמים

ILCA 4 (לייזר 4.7)
420
49er
אופטימיסט
(6.8, 7.8) Bic Techno 293
470
49erFX
ILCA 7 (לייזר סטנדרט)
ILCA 6 (לייזר רדיאל)
iQFOiL
BIC 5
Nacra 17
Formula Kite
טופז
RS FEVA (XL)
ראו גם

איגוד השַיִט הבינלאומי
שַיִט תחרותי
שַיִט במשחקים האולימפיים
גלישת רוח
קייטסרפינג
דגמים אולימפיים (אנגלית)
לקריאה נוספת

איגוד השייט בישראל, רוח הים - סיפורו של השַיִט התחרותי בישראל, 2019
ביאורים

↑  שם העמותה נרשם בשתי יו"דים. למרות שגיאת הכתיב, נישאר נאמנים לרישום. עם זאת, המילה "שיט" (sailing) תיכתב ביו"ד אחת ותנוקד.
↑  קריטריון לספורטאי פעיל - מתחרה לפחות בשלושה שיוטים של האיגוד בשנה אחת.
הערות שוליים

↑  איגוד השייט בישראל, דוח כספי 2020
1 2 3 4 5  מתחרים ללא ניקוד איכות
תרשים ארגון תחרות שַיִט
אלן מקארתור

| --- | --- |

 לידה:  8 ביולי 1976 (בת 48) וואטסאנדוול, הממלכה המאוחדת 
 מידע כללי
 שם לידה:  Ellen Patricia MacArthur 
 מדינה:  הממלכה המאוחדת 
 השכלה:  Anthony Gell School 
 אתר רשמי
 ספורט
 ענף ספורט:  שיט תחרותי 
 הישגים
 פרסים והוקרה:  אבירה בלגיון הצרפתי  גבירה מפקדת במסדר האימפריה הבריטית 
 
אלן פטרישה מקארתור היא שייטת אנגליה, מחזיקת השיא העולמי בהקפת יחיד המהירה ביותר של העולם בשיט ומייסדת קרן אלן מקארתור לתמיכה בחולי סרטן ולעזור להם באמצעות שיט.
ביוגרפיה

אלן נולדה ב-8 ביולי 1976 בדרבשייר שבאנגליה, לקן ואבריאל מקארתור זוג מורים, שם גדלה עם שני אחים. בגיל 4 נחשפה אלן לעולם השיט על ידי דודתה. בגיל 13 קנתה את סירתה הראשונה שנקראה Thr’penny Bit . אלן ניסתה ללמוד וטרינריה, אך הפסיקה כשחלתה במחלת הנשיקה ולאחר מכן החלימה. ב-1994 החליטה להיכנס לעולם השיט המקצועי ועבדה על מפרשית באורך 18 מטרים וכמדריכת שיט למבוגרים. בגיל 18 קיבלה אלן תעודת מדריך מטעם איגוד השיט המלכותי. ב-1995 הפליגה לבדה סביב בריטניה הגדולה וזכתה בפרס הימאי הצעיר של השנה. ב-1996 לראשונה חצתה את האוקיינוס האטלנטי ולאחר מכן השתתפה במספר מרוצים בחציית האוקיינוס. אלן קיבלה מימון מקבוצת קינגפישר להשיג דמי כניסה למרוץ חציית האוקיינוס האטלנטי בשיט יחיד Route du Rhum שבו ניצחה והשלימה את המרוץ בפחות מ-20 יום שבעקבותיו נכנסה לקשר מתמשך עם קבוצת קינגפישר. בשנת 1999 השתתפה במספר מרוצים עם הימאי הצרפתי איב פרלייה. בשנת 2000 אלן יצרה קשר עם ארגון צדקה צרפתי וליוותה ילדים חולי סרטן במסע שיט. בשנת 2001 נהייתה אלן לאלופת העולם בשיט כשזכתה באליפות העולם Fico-Lacoste. בשנת 2003 הקימה את קרן אלן מקארתור לתמיכה בחולי סרטן ולעזור להם באמצעות שיט.
הישגים

ב-1995 זכתה אלן בפרס הימאי הצעיר של השנה. ב-1998 זכתה אלן במקום הראשון במרוץ חציית האוקיינוס האטלנטי בשיט יחיד Route du Rhum מסן מלו לגוודלופ. בשנת 1999 זכתה אלן בפרס ימאי השנה. בשנת 2000 אלן הייתה הזוכה הצעירה ביותר במרוץ חציית האוקיינוס האטלנטי ליחיד Europe 1 New Man STAR. בפברואר היגה אלן למקום השני במרוץ ה-Vendee Gliobe שבמהלכו הייתה לאישה המהירה ביותר והאדם הצעיר ביותר שהשלים את המרוץ. בדצמבר של אותה שנה נהייתה אלן לאלופת העולם בשיט כשזכתה באליפות העולם Fico-Lacoste וקיבלה מידי המלכה את אות מסדר האימפריה הבריטית בארמון בקינגהאם. בשנת 2005 שברה אלן את השיא העולמי בהקפת יחיד המהירה ביותר של העולם בשיט תוך פחות מ-72 ימים וב-8 בפברואר של אותה שנה קיבלה את תואר הדיים, אות האבירות הנשית של האימפריה הבריטית, כאישה הצעירה ביותר שזכתה בתואר הזה.
הערות שוליים

↑  ארן נהארי, נשים ששינו את העולם, תל-אביב: הוצאת מטר, 2009
| --- | --- |
בקרת זהויות :  PLWABN: 9810582533405606  BNE: XX1667338  BnF: cb14428829p (data)  GND: 124582362  ISNI: 0000 0001 2382 0552  LCCN: nb2001045349  NKC: mub20211117224  NTA: 240979451  SUDOC: 06825556X  VIAF: 79501259   WorldCat (עם VIAF): 79501259 
ערך זה הוא קצרמרבנושא אישים. אתם מוזמנים לתרום לוויקיפדיה ו.
המשחתות מסדרת סקורי

| --- | --- |
משחתת מדגם סקורי
משחתת מדגם סקורי
 תיאור כללי
 סוג אונייה:  משחתת
 צי:  הצי הסובייטיהצי הסובייטי מצריםחיל הים המצרי אינדונזיההצי האינדונזי
 סדרה:  משחתת דגם סקורי פרויקט 30bis
 סדרה קודמת:  משחתת מסדרת אוגניוב
 סדרה עוקבת:  משחתת מסדרת נאוסטרשימי
 אוניות בסדרה:  70
 ציוני דרך עיקריים
 מספנה:  מספנת מיקולאייב 
 הוזמנה:  נבנו בשנים 1949–1953 (בחיל הים המצרי 1956–1962)
 תקופת הפעילות:  1949–2000 (כ־51 שנים)
 מידות
 הֶדְחֶק:  2,316 טון רגיל, 3066 מקסימום.
 אורך:  120.5 מטר
 רוחב:  12 מטר
 שוקע:  3.9 מטר
 נתונים טכניים
 מהירות:  מרבית 36.5 קשר
 גודל הצוות:  286 (הצי הסובייטי)
 טווח שיוט:  4000 מייל ימי ב-16 קשר
 הנעה:  קיטור 60,000 כ"ס.
 צורת הנעה:  שלושה דוודי קיטור, 2 טורבינות, שני מדחפים
 אמצעי לחימה
 חימוש:  2 צריחים דו קניים 130 מ"מ, צריח נ"מ קני 85 מ"מ, 4 תותחים דו קניים 37 מ"מ, 3 תותחים אוטומטיים 25 מ"מ; 2X5 צינורות טורפדו 533 מ"מ. 60 מוקשים, או 52 פצצות עומק נגד צוללות.
 
המשחתות מסדרת סקורי (ברוסית: Эскадренные миноносцы проекта 30-бис; פרויקט 30bis) הן סדרת משחתות, אשר נבנו בברית המועצות עבור הצי הסובייטי בתקופה שלאחר מלחמת העולם השנייה. 70 משחתות מדגם זה נבנו בשנים 1949–1953.
כללי

הסקורי הייתה הסדרה הגדולה ביותר לכלי שיט גדולים שנבנתה בברית המועצות. 18 מהמשחתות נבנו במספנת ניקולאייב עבור צי הים השחור, 16 במספנת זאדאנוב בלנינגרד עבור צי הים הבלטי, 18 במספנת סברודיבסק עבור צי הים הצפוני והשאר במספנות אמור עבור צי המזרח הרחוק.
7 משחתות משומשות נמכרו לאינדונזיה, 6 משחתות למצרים ו-2 משחתות מהצי הבלטי הועברו לצי הפולני. בצי הסובייטי החלו להוציא את האוניות לגריטה בשנים 1965 עד 1985. בציי מצרים ואינדונזיה המשיכו המשחתות לשרת עד שנות ה-2000.
משחתת מאופיינת ככלי רב תכליתי ובצי הסובייטי נוספה לה משימה של הטלת מוקשי עגינה מדגם "קראב". למעשה הוגדר הדגם כנושאות מוקשים של הצי. ומשמעות השם סקורי היא "המהיר" ואכן מהירותן המרבית - 36 קשר - עלתה על מהירותן של מרבית המשחתות שנבנו באותה תקופה.
תכנון

גוף המשחתת מסדרת סקורי נבנה לפי תכנון מחדש שנעשה על ידי א. ל. פישר מהמכון לתכנון אוניות של לנינגרד. התכנון היה למעשה שיפור לדגם קודם לפי תכנון איטלקי שנבנה לפני מלחמת העולם השנייה אשר התאים לים התיכון. על פי התכנון החדש, הייתה משחתת הסקורי גדולה יותר, עם תנועה טובה יותר בים גלי ובעלת יכולת שהייה בים ארוכה יותר. הבנייה נעשתה בריתוך ובצילוע אורכי ותהליך הבניה כלל 101 חלקים מודולריים שרותכו יחדיו, מה שקיצר במידה רבה את זמן בניית האוניות.
חימוש

החימוש העיקרי של המשחתת היו שני צריחים בעלי תותחים בקוטר 130 מ"מ כל אחד.
הצריחים תוכננו עוד בזמן מלחמת העולם השנייה ולא נחשבו כיעילים במיוחד בשל קצב האש הלא גבוה - עד 12 יריות בדקה. בנוסף, זווית ההגבהה של 45 מעלות לא אפשרה הגנה נגד כלי טיס והיה צורך בתותח נפרד להגנה נגד מטוסים. בכל צריח שירתו 23 חיילים וטווח התותחים עמד על כ-25 ק"מ.
בנוסף לתותחים חומשו המשחתות בטורפדו, אשר אוחסנו בתוך זוג צבירי צינורות טורפדו עם 5 צינורות שיגור בכל אחד. הצינורות היו בקוטר של 553 מ"מ. למשחתת הייתה יכולת לחימה כנגד צוללות באמצעות סונאר ופצצות עומק שהוטלו מירכתי האוניה. כמו כן, היו על סיפון המשחתת שני מסלולים להטלת מוקשים ימיים.
הגנת הנ"מ התבססה על מערך תותחים מגוון: התותח הראשי בקוטר 85 מ"מ הוצב בצריח משלו. בנוסף, הוצבו על הספינה 4 תותחים כפולי-קנה בקוטר 37 מ"מ ושלושה תותחים אוטומטיים בקוטר 25 מ"מ.
במלחמות ישראל-מצרים

הגעת המשחתות מדגם סקורי לחיל הים המצרי, השתיים הראשונות ב-1956 ושתיים נוספות ב-1962, שינתה את מאזן הכוחות בזירה הימית והיוותה זרז לפיתוח טיל הגבריאל ובניית ספינות הסער. בשנת 1968 סופקו שתי משחתות סקורי נוספות ואחת מהראשונות הוחזרה לברית המועצות. סך הכל נותרו בשירות המצרים 5 משחתות.
בעת מלחמת ששת הימים, פגשה ב-5 ביוני בשעה 1600 הצוללת הישראלית אח"י תנין בפיקודו של אברהם דרור במשחתת סקורי מצרית במבואות נמל אלכסנדריה. אח"י תנין נערכה לירי טורפדו אך המשחתת התרחקה וירי לא בוצע. כאשר התקרבה לנקודת הורדת הצוללים נצפתה משחתת בפריסקופ מעבר לשובר הגלים. קבוצת הצוללים משייטת 13 ירדה לתקוף את כלי השיט בנמל חצתה את השובר גלים. אך המשחתת שינתה את מקומה והצוללים הדביקו מוקשים למטרות משניות.
במסגרת הניסיון של ישראל להמחיש למצרים את אחיזתה בקו מחצית רוחב תעלת סואץ. תקף חיל האוויר ב-14 ביולי 1967 משחתת סקורי במפרץ סואץ מול נמל אל-אדביה. למשחתת נגרמו נזקים והיא תוקנה וחזרה לפעילות.
במהלך מלחמת ההתשה פעלו ב-8 בנובמבר 1969 משחתות מדגם סקורי בהפגזת חוף 20 ק"מ מזרחית לפורט סעיד. והונסו על ידי חיל האוויר. ההפגזה לא הסבה נזקים רבים. פעולה זו הייתה ניסיון של הצי המצרי להגיב על פעולות שייטת 13 במפרץ סואץ.
במלחמת יום הכיפורים הופעלו משחתות הסקורי לחסימת שייט בים התיכון ובים סוף. ב-22 באוקטובר 1973 נמצאו זוג ספינות מדגם סער 4 בפיקוד אלי רהב שסיירו בין כרתים לסיציליה במרחק של כחמישים מייל ממשחתת מצרית ונערכו לתקיפתה. האזור רחוק מטווחי מטוסי תקיפה של שני הצדדים. דיוני הפסקת האש היו בשלב מתקדם. מפקדת חיל הים הורתה לכח ספינות הסער להתרחק באמתלה של ים האגאי תדלוק מאונית העזר אח"י נגה שהמתינה בים האגאי. האיום נודע למצרים שהסיגו את המשחתת לנמל לובי.
מפגש נוסף באותה מלחמה היה בים סוף מול פורט סודאן. נוצר מגע בין משחתת סקורי מצרית ובין גוררת ישראלית חמושה. הדבר נודע לראש הממשלה גולדה מאיר ששללה את הפעולה ושלחה במיוחד את עוזרה יובל נאמן למפקדת חיל הים כדי לוודא שלא תבוצע תקיפה, זאת בשל חוסר הרצון לפתוח חזית בעיתוי הקרוב להפסקת האש ובמרחק גדול והסקורי ניצלה מפגיעה. מבחינת המצרים ביצעו משחתות הסקורי את תפקידם היטב.
הערות שוליים

↑  ספינות הסער נדרשו להיות מהירות מכל כלי השייט בזירה. לכן תוכננו למהירות מרבית שמעל 40 קשר.
↑  אברהם זוהר, לוחמי קו המים והאש. המכון לחקר מלחמות ישראל 2012, עמוד 138
↑  זוהר לבקוביץ, כרוניקה של אירועים. מתוך אתר המועצה להנצחת זכרם ופועלם של נשיאי ישראל וראשי ממשלה
↑  מייק אלדר, שייטת 11. עמוד 354.
צריח דו קני מהסוג ששימש במשחתות הסקורי
אלנה לוקאוסקיינה

| --- | --- |
אין תמונה חופשית
 לידה:  1909 
 פטירה:  17 במרץ 1959 (בגיל 50 בערך) קובנה, ברה"מ 
 מדינה:  ליטא, ברית המועצות 
 מקצוע:  שחמטאית 
 מידע חסידת אומות העולם
 פרסים והוקרה:  חסידת אומות העולם (1 במרץ 2006) 
 קישורים חיצוניים
 יד ושם:  אלנה לוקאוסקיינה
 
אלנה לוקאוסקיינה (בליטאית: Elena Lukauskienė;‏ 1 בינואר 1909 – 17 במרץ 1959) לבית סטנקביצ'יוטה (Stankevičiūtė) והייתה ידועה גם כאלנה רקלאוסקיינה-לוקאוסקיינה (Raclauskienė-Lukauskienė), הייתה אמנית שחמט ליטאית. היא הייתה פעמיים אלופת ליטא לנשים בשחמט (בשנים 1938 ו-1949) והשתתפה באליפות העולם לנשים בשחמט (1939). היא הצילה שני ילדים יהודים במהלך השואה בליטא והוכרה בתור חסידת אומות העולם ב-2006.
קריירה בשחמט

משנות ה-1930 עד שנות ה-1950 המוקדמות הייתה ידועה בתור אחת החזקות שבין שחקניות השחמט בליטא. לפני המלחמה השתתפה בתחרויות שחמט תחת שם משפחתו של בעלה הראשון. ב-1938 זכתה באליפות השחמט הליטאית לנשים. בשנת 1939 השתתפה באליפות העולם בשחמט לנשים בבואנוס איירס וזכתה במקום ה-18 (בטורניר ניצחה ורה מנצ'יק). אחרי מלחמת העולם השנייה המשיכה להשתתף בתחרויות שחמט. ב-1948 ייצגה את ליטא בנבחרת ברית המועצות בשחמט. ב-1949 זכתה שוב באליפות ליטא לנשים בשחמט. לאחר מכן הייתה שלוש שנים ברציפות הזוכה במדליית הארד בטורניר זה (1950, 1951, 1952).
חסידי אומות העולם

באביב 1944, אלנה ובעלה השני מיקאס לוקאוסקאס (1911-1996) הצילו שני ילדים יהודים. לפני המלחמה, אביהם של הילדים היה הבעלים של בית הדפוס שבו עבד מיקאס. האב, שמעון יוסלביץ, נספה בעת חיסולו של גטו קובנה, ואמם לאה נכלאה במחנה שטוטהוף. בסוף המלחמה שבו שני הילדים ששרדו אל אמם, ששרדה אף היא. ב-2006, הוכרו אלנה ובעלה מיקאס לוקאוסקאס על ידי יד ושם בתור חסידי אומות העולם.
הערות שוליים

↑  "1927-39 Title Tournaments : World Chess Championship (women)". www.mark-weeks.com.
↑  Bartelski, Wojciech. "OlimpBase :: Soviet Team Chess Championship :: Lukauskienė". www.olimpbase.org.
↑  "The Righteous Among The Nations". Yad Vashem.
↑  "Mikas & Elena Lukauskas - Parting Once Again - Themes - A Tribute to the Righteous Among the Nations". www.yadvashem.org.
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלנה לוקאוסקיינה".
אליה (זמרת)

| --- | --- |

אליה ב-1997
 לידה:  16 בינואר 1979 ברוקלין, ניו יורק, ארצות הברית
 פטירה:  25 באוגוסט 2001 (בגיל 22) איי בהאמה
 שם לידה:  אליה דנה הוטון
 שם במה:  Aaliyah 
 מקום קבורה:  בית הקברות פרנקליף 
 מוקד פעילות:  ארצות הברית 
 תקופת הפעילות:  1989–2001 (כ־12 שנים)
 מקום לימודים:  בית הספר לאמנויות דטרויט 
 סוגה:  R&B‏ • R&B אלטרנטיבי • היפ הופ • פופ • נאו סול • פרוגרסיב סול (אנ')
 סוג קול:  סופרן 
 שפה מועדפת:  אנגלית 
 חברת תקליטים:  ג'ייב, אטלנטיק
 בן או בת זוג:  Damon Dash (2000–2001) 
 פרסים והוקרה:  פרס VMA לאמנית השנה (2000)  פרס NAACP Image לאמנית מצטיינת (2002)  פרס המוזיקה האמריקאית לזמרת הנשמה/R&B האהובה (2002)  פרס Soul Train לזמרת רית'ם אנד בלוז/סול (2002)  פרס MTV וידאו לסרטון הטוב ביותר מסרט (2000)  אלבום סול/רית'ם אנד בלוז נבחר (2002)  פרס המוזיקה האמריקאית לזמרת הנשמה/R&B האהובה (2003) 
 http://www.aaliyah.com/
 פרופיל ב-IMDb
 חתימה:  
 
אליה דנה הוטון (אנגלית: Aaliyah Dana Haughton‏; 16 בינואר 1979 – 25 באוגוסט 2001), הידועה כאליה, הייתה זמרת, רקדנית, שחקנית ודוגמנית אמריקאית, אשר אלבומיה נמכרו ב-32 מיליון עותקים ברחבי העולם. אליה הייתה אחת מהזמרים הצעירים המוכרים בשנות ה-90. סגנונה המוזיקלי מתמצת במידה רבה את סוגת הרית'ם אנד בלוז בשנות ה-90.
ביוגרפיה

אליה הוטון נולדה ב-16 בינואר 1979 בברוקלין, ניו יורק. מגיל 10 השתתפה במבחני בד שונים, בין השאר הופיעה בתוכנית הכישרונות "Star Search". שמה תואר כגרסה נשית של השם הערבי "עלי" ומשמעותו "הגבוהה ביותר, הנעלה ביותר, הטובה ביותר". ללא קשר למוצאה, הזמרת מאוד חיבבה את שמה השמי, הביעה בו תמיכה בכך שקראה לו "יפה" וטענה כי היא מאוד גאה בו.